open-index/open-wikipedia-markdown huggingface dataset:
লোকপ্রিয় গোপীনাথ বোরদোলোই আন্তর্জাতিক বিমানবন্দর

**লোকপ্রিয় গোপীনাথ বরদলৈ আন্তর্জাতিক বিমানবন্দর** ()  ভারতের আসাম রাজ্যের রাজধানী গুয়াহাটির মহানগরের সমীপবর্তী বরঝার নামক স্থানে অবস্থিত। এই বিমানবন্দরটি **গুয়াহাটি আন্তর্জাতিক বিমানবন্দর** নামেও পরিচিত। এইটি ভারতের উত্তর-পূর্বাঞ্চলের মুখ্য আন্তর্জাতিক বিমান বন্দর। স্বাধীনতা সংগ্রামী “লোকপ্রিয় গোপীনাথ বরদলৈয়ের নামে এই বিমান বন্দরটির নামকরণ করা হয়। এই বিমানবন্দরটি ভারতীয় বিমান প্রাধিকরন দ্বারা পরিচালিত এবং ভারতীয় বায়ুসেনাও এই বন্দরটি ঘাঁটি হিসেবে ব্যবহার করে।

## বিবরন
সাত ভনী রাজ্য ও Nine Perfect Jewel হিসেবে পরিচিত উত্তর পূর্বাঞ্চলে সেবা প্রদানকারী বিমান সমূহের জন্য গুয়াহাটি আন্তঃরাষ্ট্রীয় বিমান বন্দর একটি মুখ্য কেন্দ্র । এই বিমানবন্দর থেকে উত্তর-পূর্বাঞ্চলের বিভিন্ন স্থানে যাতায়ত করার জন্য হেলিকাপ্টারের সুবিধা আছে। এই স্থান থেকে শিলং (৩০ মিনিট) তুরা (৫০মিনিট), নাহরলাগুন, ইটানগর এবং টায়াং (৭৫ মিনিট) যাওয়ার জন্য পবন হংস নামক হেলিকাপ্টার সেবার ব্যবস্থা রয়েছে। মনিপুর ইম্ফল বিমানবন্দর আন্তর্জাতিক পর্যায়ে উপনীত হওয়ার পূর্বে উত্তর পূর্বাঞ্চলে লোকপ্রিয় গোপীনাথ বরদলৈ বিমানবন্দরটি ছিল একমাত্র আন্তর্জাতিক বিমান বন্দর। বর্তমান এই বিমানবন্দরটি উন্নতির  জন্য উন্নতিকরন পরিকল্পনা চালু করা হয়েছে।

## এয়ারলাইন্স ও গন্তব্যস্থলসমূহ
;যাত্রীবাহী বিমান

;চার্টার 

## তথ্যসূত্র

বিষয়শ্রেণী:আসামের বিমানবন্দর
বিষয়শ্রেণী:ভারতীয় বিমানবাহিনীর ঘাঁটি
বিষয়শ্রেণী:১৯৫৮-এ আসামে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:আদানি গোষ্ঠী
ভিয়েনা চক্র

**ভিয়েনা চক্র** হলো একটি দার্শনিক আন্দোলন। ঊনবিংশ শতাব্দির শেষ দিক থেকে বিংশ শতাব্দি পর্যন্ত এর ব্যাপ্তিকাল। একটি দার্শনিক গোষ্ঠির সাংগঠনিক পরিচয়ও, যারা অস্ট্রিয়ার রাজধানী ভিয়েনায় প্রথম বিশ্বযুদ্ধের পর অধিবিদ্যাবিরোধী মত প্রচারের জন্য সংগঠিত হয়েছিল। পাশাপাশি বিজ্ঞানকে সুদৃঢ় ভিত্তির উপর প্রতিষ্ঠা করার লক্ষ্যও তাদের ছিল।

## দর্শনচর্চা
ভিয়েনা চক্রের দর্শনচিন্তকরা প্রায় সবাই যৌক্তিক ইতিবাদী। ভিয়েনা বিশ্ববিদ্যালয়ে দর্শন ও বিজ্ঞানে নিয়োজিত কয়েকজন শিক্ষক ও শিক্ষার্থীই এ-চক্র গঠন করেন। তাদের চিন্তাধারা মূলত যৌক্তিক ইতিবাদ নামে পরিচিত। এ-বিশ্ববিদ্যালয়ের আরোহী বিজ্ঞানের দর্শনের অধ্যাপক মরিস শ্লিককে এ-দর্শনচিন্তার উদ্গাতা বলে অভিহিত করা হয়। তিনি ছাড়া আর যাদের নাম এ-চক্র আলোচনায় উঠে আসে, তারা হলেন: রুডলফ কারণাপ, নিউরাথ, ফাইগল, ভাইজম্যান। এ. জে. এয়ার দর্শনের শিক্ষক ছিলেন। তিনি ১৯৩৩ সালে এ-চক্রের সদস্য হিসেবে যোগদান করেন। রুডলফ কারণাপ হলেন এ-দর্শনের কট্টর সমর্থক এবং এ জে এয়ার হলেন প্রবক্তা ও ব্যাখ্যাকার। এদিক থেকে বলা যায়, ভিয়েনা চক্রীদের উল্লেখযোগ্য ফসল যৌক্তিক ইতিবাদ ।

### যৌক্তিক ইতিবাদ
যৌক্তিক ইতিবাদ এমন একটি দর্শন, যেটা তত্ত্ববিদ্যার অসারতা প্রতিপন্ন করা ও বিজ্ঞানকে সুদৃঢ় ভিত্তির উপর প্রতিষ্ঠা করার লক্ষ্যে প্রবর্তিত। এ-দুই উদ্দেশ্যকে সফল করার জন্য ভাষার যৌক্তিক বিশ্লেষণকে গুরুত্ব দিয়েছিলেন ভিয়েনা চক্রের দার্শনিকগণ। ভাষা বিশ্লেষণের মাধ্যমে অধিবিদ্যা তথা তত্ত্ববিদ্যার অসারতা প্রতিপন্ন করার প্রয়াসকেই নব্য ইতিবাদীবা মৌলিকত্ব বলে দাবি করেন। দর্শনের ক্রমবিকাশের ইতিহাসে উৎকর্ষ ও ধ্বংসের পর্যায় পরিলক্ষিত হয়। হেগেলীয় ও নব্য হেগেলীয় দর্শনে চরম উৎকর্ষের একটা অশনিসংকেত লক্ষ করা যায় যৌক্তিক ইতিবাদীদের তত্ত্ববিদ্যার অসারতা প্রমাণের প্রয়াসের মধ্যে।
#### অধিবিদ্যা অসার
যৌক্তিক বিশ্লেষণ হলো সেই পদ্ধতি যেখানে সম্পূর্ণ বাক্যকে বিভিন্ন অংশে বিভক্ত করে তাদের সত্যতা নিয়ে আলোচনা করা হয়। এমতানুযায়ী কোনো বাক্য তখনই সত্য হবে যখন তাকে কীভাবে যাচাই করতে হবে তা জানা থাকবে।

এখন অধিবিদ্যার বাক্যগুলির চরিত্রই এমন যে তাদের অভিজ্ঞতা বা অন্য কোনো উপায়ে যাচাই বা পরীক্ষা করা যায় না। তাই অধিবিদ্যার বাক্যে কোনো অর্থ প্রকাশিত হয় না, তা অর্থহীন, অসার।

#### যাচাইকরণ নীতি

## প্রভাব
ভিয়েনা চক্রীয় চৈতন্য তথা যৌক্তিক ইতিবাদী চিন্তাধারা ক্রমে-ক্রমে ইউরোপ ও আমেরিকায় ছড়িয়ে পড়ে। বার্লিনে হ্যামস রিকেনব্যাক, সি হেম্পেল, কে গ্রেলিং এবং আর ভন মিসেস এ-চিন্তাধারায় উদ্বুদ্ধ হন। আমেরিকার অনেক চিন্তাবিদের হৃদয়ও ছুঁয়েছিলো এ-আন্দোলন। যেমন- ই নোগল, সি ডব্লিও মরিস, জন ডিউক এবং টারস্কি। এরা পরে সবাই ভিয়েনা চক্রের সদস্য হন। এ-সদস্যেদের অনেকেই ছিলেন বিজ্ঞান, গণিত, অর্থনীতি, ইতিহাস ও আইনের শিক্ষক। এ-মতবাদ ভিতগেনস্তাইনের ভাষা সম্পর্কীয় বিশ্লেষণ (Linguistic Analysis) মতবাদকে প্রভাবান্বিত করে।

## সমালোচনা
## উৎস

## বহিঃসংযোগ
* "ভিয়েনা চক্রের মিত্র"
* যৌক্তিক ইতিবাদ দর্শনশাস্ত্র
* ইনস্টিটিউট ভিয়েনা সার্কেল
* স্ট্যানফোর্ড এনসাইক্লোপিডিয়ায় দর্শনের ভুক্তি
* ভিয়েনা চক্র ম্যানিফেস্টো

বিষয়শ্রেণী:ভিয়েনা চক্র
বিষয়শ্রেণী:যৌক্তিক ইতিবাদ
বিষয়শ্রেণী:বিশ্লেষণী দর্শন
বিষয়শ্রেণী:অস্ট্রিয় দার্শনিক
বিষয়শ্রেণী:বিজ্ঞান অধ্যয়ন
বিষয়শ্রেণী:বিজ্ঞানের দর্শন
বিষয়শ্রেণী:জ্ঞানতত্ত্ব
বিষয়শ্রেণী:বিজ্ঞানের জ্ঞানতত্ত্ব
বিষয়শ্রেণী:অস্ট্রীয় দার্শনিক
বিষয়শ্রেণী:বিজ্ঞানবিদ্যা
কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়

**কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়** () হচ্ছে ভারতের অসম রাজ্যের রাজধানী গুয়াহাটি মহানগরে অবস্থিত একটি মুক্ত বিশ্ববিদ্যালয়। এইটি উত্তর-পূর্বাঞ্চলের সর্বপ্রথম ও ভারতের ১৪তম মুক্ত বিশ্ববিদ্যালয়। অসম বিধানসভা আইন XXXVII of 2005 দ্বারা এই বিশ্ববিদ্যালয়টি প্রতিষ্ঠা করা হয়েছে।  ২০০৫ সনের ৭ সেপ্তেম্বর অসমের রাজ্যপাল এই আইনকে সন্মতি দিয়েছিলেন। ২০০৭ সনে ডিসটেন্ট এডুকেসন কাউন্সিল (Distance Education Council) এবং ২০০৯ সনে উনিভারসিটি গ্রান্টস কমিসন(University Grants Commission)) কৃষ্ণকান্ত সন্দিকৈ রাজ্যিক বিশ্ববিদ্যালয়কে স্বীকৃতি দিয়েছিলেন। 
## বিদ্যালয় সমূহ
২০০৮ সনে কৃষ্ণকান্ত সন্দিকৈ বিশ্ববিদ্যালয়ে প্রথম নামভর্তিকরন আরম্ভ হয়েছিল এই সময়ে ছাত্র-ছাত্রীর সংখ্যা ছিল ৮২০০ জন। ২০০৯ সনে এই সংখ্যা বৃদ্ধি পেয়ে ২৪০০০ হয়েছিল। বর্তমান বিশ্ববিদ্যালয়ে প্রায় ৪০টি পাঠ্যক্রম আছে। এই বিশ্ববিদ্যালয়ে বিজ্ঞান ও সমাজ বিজ্ঞান  বিষয়ে পি.এচ.ডি. স্নাতক, স্নাতোকত্তর, ডিপ্লোমা করার সুবিধা রয়েছে। রাজ্যের পলিটেকনিক ও ইনড্রাষ্টিয়েল ইন্সটিটুড অফ টেকনোলোজির সাহায্যে বৃত্তিমূলক শিক্ষা প্রদান করার সুবিধা আছে।  এই বিশ্ববিদ্যালয়ের অধীনে সমগ্র উত্তর-পূর্বাঞ্চলে সর্বমোট ২২০টি শিক্ষাকেন্দ্র আছে। কৃষ্ণকান্ত সন্দিকৈ রাজ্যিক বিশ্ববিদ্যালয়ের অধীনে গুয়াহাটি কেন্দ্রীয় কারাগার, যোরহাট কেন্দ্রীয় কারাগার ও অভয়াপুরী কেন্দ্রীয় কারাগারে সর্বমোট তিনটি শিক্ষাকেন্দ্র স্থাপন করা হয়েছে। এই কেন্দ্রের মাধ্যমে কারাগারে বন্দী কয়েদিরা বিনামূল্যে শিক্ষা গ্রহণের সুবিধা পায়। 
## জ্ঞান তরঙ্গ
উত্তর-পূর্বাঞ্চলের শিক্ষার্থীদের সুবিধার্থে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয় সর্বপ্রথম কমিউনিটি রেডিও স্থাপন করেছেন। সমগ্র বাধা অতিক্রম করে সমাজের সকল শ্রেনীর লোককে শিক্ষা প্রদান করা এই বিশ্ববিদ্যালয়ের প্রধান উদ্যেশ্য। এই বিশ্ববিদ্যালয় থেকে ২০০৯ সনের ২৮ জানুয়ারি তারিখে জ্ঞান তরঙ্গ নামক এই কমিউনিটি রেডিও ব্যবস্থার চালু করা হয়েছে। প্রথম অবস্থায় অসম এডমিনিসট্রেটিভ ষ্টাফ কলেজ,গুয়াহাটি( Assam Administrative Staff College, Guwahat) থেকে ৯০.৪Mhz তরঙ্গ দৈর্ঘে পরীক্ষামুলকভাবে কার্যসূচি প্রচার করা হত। তারপর ২০১০ সনের ২০ নভেম্বর থেকে এই কেন্দ্রটি নিয়মিতভাবে কার্যসূচি প্রচার করে আসছে। 
## ই-বিদ্যা
কৃষ্ণকান্ত সন্দিকৈ রাজ্যিক বিশ্ববিদ্যালয় ই-বিদ্যা ওয়েবসাইটের মাধ্যমে ডিজিটেল শিক্ষার সুবিধা প্রদান করেছে। 
## পঞ্চম প্রতিষ্ঠা দিবস উৎযাপন
২০১১ সনের ২০ জুলাই তারিখে গুয়াহাটির রবীন্দ্র ভবনে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ের পঞ্চম প্রতিষ্ঠা দিবস উৎযাপন করা হয়। অসমের রাজ্যপাল জানকী বল্লভ পাটনায়কের সভাপতিত্বে এই অনুষ্ঠান সম্পূর্ণ করা হয়েছিল। 
## তথ্যসূত্র

বিষয়শ্রেণী:আসামের বিশ্ববিদ্যালয়
বিষয়শ্রেণী:ভারতের সরকারি বিশ্ববিদ্যালয়
বিষয়শ্রেণী:২০০৬-এ আসামে প্রতিষ্ঠিত
বিষয়শ্রেণী:ভারতের মুক্ত বিশ্ববিদ্যালয়
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের রাজ্য বিশ্ববিদ্যালয়
চিত্রলেখা উদ্যান

**চিত্রলেখা উদ্যান** ()  অসমের তেজপুর নগরের ঐতিহাসিক উদ্যান। পূর্বে এই উদ্যানটির নাম ছিল কল পার্ক ।এই উদ্যানটি বানরাজা ও হরিহর যুদ্ধের কীর্তিচিহ্নে ভরপুর। চিত্রলেখা উদ্যানকে তেজপুরের জাদুঘর বা সংগ্রহালয় বলা যেতে পারে।

## ইতিহাস
১৯০৬ সনে শোনিতপুর জেলার উপায়ুক্ত এচ.ডব্লিউ.জি কল তেজপুরের বিভিন্ন স্থান থেকে  প্রাচীন মনোহর ভাস্কর্য পাথর সংগ্রহ করে একটি উদ্যান নির্মাণ করার প্রচেষ্টা করেছিলেন। প্রথম অবস্থায় উদ্যানের জমি জনৈক কালিপদ সেন নামক একজন ব্যক্তির ছিল। ৫০০ টাকার বিনিময়ে তেজপুর পৌরসভা জমিটি ক্রয় করেন ও এখানে খনন করে পাওয়া ঐতিহাসিক ভাস্কর্য শিলা সুসজ্জিত করে উদ্যানের রুপ দেয়। কলের মৃত্যুর পর এফ.ডব্লিউ.টঙে উদ্যানের কার্য সম্পূর্ণ করেন ও কলের স্মৃতিতে উদ্যানটির নাম রাখা হয় কল পার্ক। পরবর্তী সময়ে পার্কটি চিত্রলেখা উদ্যান নামে নামকরণ করা হয়। উদ্যানে থাকা ভাস্কর্য শিলাগুলি বানরাজার সময়ের বলে অনুমান করা হয় ও কিছুসংখ্যক লোক শিলাগুলি সালস্তম্ভ দিনের বলে অনুমান করেন। 

## উদ্যানের বিভিন্ন সামগ্রী
চিত্রলেখা উদ্যানে ঐতিহাসিক হারুপেশ্বরের রাজধানী রাজকারেঙের শৈলস্তম্ভ, শিলে খোদাই করা আঠপহিয়া পদ্মফুল, দশাবতার মূর্তি ইত্যাদি উদ্যানের শোভাবর্ধন করেছে। উদ্যানে স্থিত প্রাচীন শিলাগুলিতে উষা-অনিরুদ্ধের প্রেম কাহিনী, ঢোল বাদক ও বিহু নাচনি, বিহুগীত পরিবেশন সহ ব্রহ্মা, বিষ্ণু ও মহেশ্বর খোদাই করে নির্মিত করা আছে। তেজপুরের নালা,খাল,বিল ইত্যাদি থেকে সংগ্রহ করা প্রাচীন ভাস্কর্য ও উপায়ুক্তের কার্যালয় নির্মাণের সময় পাওয়া প্রাচীন শিলা ও তেজপুর ডন-বস্কো থেকে পাওয়া শিলা সংগ্রহ করে উদ্যানটিতে রাখা হয়েছে। পর্যটকদের দৃষ্টি আকর্ষণ করার জন্য উদ্যানটিতে পুকুর খনন করা হয়েছে ।

## তথ্যসূত্র
আমিলাইশ ইউনিয়ন

**আমিলাইশ** বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।

## আয়তন
আমিলাইশ ইউনিয়নের আয়তন ১০৮২ একর (৪.৩৮ বর্গ কিলোমিটার)। এটি সাতকানিয়া উপজেলার সবচেয়ে ছোট ইউনিয়ন।

## জনসংখ্যা
২০১১ সালের পরিসংখ্যান অনুযায়ী আমিলাইশ ইউনিয়নের লোকসংখ্যা ২১,০০০ জন। এর মধ্যে পুরুষ ১০,০৪১ জন এবং মহিলা ১০,৯৫৯ জন।

## অবস্থান ও সীমানা
সাতকানিয়া উপজেলার উত্তর-পশ্চিমাংশে আমিলাইশ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পশ্চিমে চরতী ইউনিয়ন ও কাঞ্চনা ইউনিয়ন, দক্ষিণে কাঞ্চনা ইউনিয়ন ও এওচিয়া ইউনিয়ন, পূর্বে নলুয়া ইউনিয়ন এবং উত্তরে চন্দনাইশ উপজেলার বৈলতলী ইউনিয়ন অবস্থিত।

## প্রশাসনিক কাঠামো
আমিলাইশ ইউনিয়ন সাতকানিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
* পশ্চিম আমিলাইশ
* মধ্যম আমিলাইশ
* পূর্ব আমিলাইশ
* দক্ষিণ আমিলাইশ
* পশ্চিম ডলু
* পূর্ব ডলু
* হিলমিলি

## ইতিহাস
তিনদিকে নদী দ্বারা বেষ্টিত (সাঙ্গু, ডলু, কাটাখালী) এই জনপদ
শতশত বৎসরের ঐতিহ্যবাহী সাম্প্রদায়িক সম্প্রীতির এক উজ্জ্বল দৃষ্টান্ত। যথারীতি হিন্দু, মুসলমান উভয় সম্প্রদায় তাদের ধর্মীয় আচার অনুষ্ঠান সম্মিলিতভাবে পালন করে আসছে। ফলে বহু মসজিদ, মন্দির উপসনালয় এলাকায় স্থাপিত হয়েছে। এই জনপদের আরেকটি উল্লেখযোগ্য আমিলাইশ ব্যাংক মাঠ ও ব্যাংক হল ঘর যাতে প্রতিবছর পহেলা বৈশাখ নববর্ষে সকলের অংশগ্রহণে ক্রীড়া ও সাংস্কৃতিক অঙ্গনের এক প্রাচীনতম সমৃদ্ধশালী ঐতিহ্য এখনও বহমান। একসময় ব্যাংক হল ঘরে প্রতিবছর শারদীয় দুর্গাপুজা, নাটক মঞ্চস্থ হত নিয়মিত। সাংবাদিক, আইনজীবী, মুক্তিযোদ্ধা, ডাক্তার, ইঞ্জিনিয়ার, ব্যবসায়ী এবং সর্বস্তরের জনগণের সম্মিলিত প্রয়াসে এই জনপদ চট্টগ্রামের দক্ষিণাঞ্চলে এক ঐতিহ্যবাহী ইউনিয়ন।

## শিক্ষা ব্যবস্থা
আমিলাইশ ইউনিয়নের সাক্ষরতার হার ৪১.৪৫%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৫টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* আমিলাইশ আদর্শ উচ্চ বিদ্যালয়

;মাদ্রাসা
* আমিলাইশ হেদায়তুল উলুম মাদ্রাসা

;প্রাথমিক বিদ্যালয়
* আমিলাইশ সরকারি প্রাথমিক বিদ্যালয়
* পশ্চিম আমিলাইশ সরকারি প্রাথমিক বিদ্যালয়
* পশ্চিম ডলু সরকারি প্রাথমিক বিদ্যালয়
* পূর্ব ডলু সরকারি প্রাথমিক বিদ্যালয়
* হিলমিলি সরকারি প্রাথমিক বিদ্যালয়

;কিন্ডারগার্টেন
* হিলমিলি হাজী ইব্রাহীম মেমোরিয়াল ইন্সটিটিউট

## যোগাযোগ ব্যবস্থা
আমিলাইশ ইউনিয়নে যোগাযোগের প্রধান ২টি সড়ক সাতকানিয়া-আমিলাইশ সড়ক ও নলুয়া-চরতী সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
আমিলাইশ ইউনিয়নে ২০টি মসজিদ ও ৬টি মন্দির রয়েছে।

## খাল ও নদী
আমিলাইশ ইউনিয়নের তিনদিকে প্রবাহিত হচ্ছে যথাক্রমে সাঙ্গু নদী, ডলু নদী এবং কাটাখালী খাল।

## হাট-বাজার
আমিলাইশ ইউনিয়নের প্রধান হাট-বাজার হল মোহাম্মদ সরওয়ার উদ্দীন চৌধুরী বাজার।

## দর্শনীয় স্থান
* আমিলাইষ ব্যাংক ময়দান
* আমিলাইষ সাঙ্গু নদীর পাড়
* আমিলাইষ বিল ও চরাঞ্চল

## জনপ্রতিনিধি
* বর্তমান চেয়ারম্যান: মোজাম্মেল হক চৌধুরী

;চেয়ারম্যানগণের তালিকা

## আরও দেখুন
* সাতকানিয়া উপজেলা
* সাতকানিয়া থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সাতকানিয়া উপজেলার ইউনিয়ন
চিড়িং মাছ

**চিড়িং মাছ**,ডাকুর মাছ বা ডাকার মাছ (ইংরেজি = Mudskipper) Gobiidae পরিবারের Oxudercinae উপপরিবারের অন্তর্ভুক্ত। এটি একটি উভচর মাছ। এই মাছেরা তাদের বক্ষদেশীয় পাখনার সাহায্যে মাটিতে চলাচল করতে পারে। যে এলাকা জোয়ারের সময় পানির নিচে এবং ভাঁটার সময় পানির উপরে থাকে সেখানে অন্যান্য মাছ, সামুদ্রিক শৈবাল বা জোয়ার-ভাটার ফলে তৈরি জলাশয়ে আশ্রয় নিয়ে জোয়ার-ভাটার প্রভাব থেকে নিজেদের আত্মরক্ষা করে। কিন্তু চিড়িং মাছ এই পরিবেশে টিকে থাকার জন্য অভিযোজন ঘটিয়েছে।  
জলাশয়ের বাইরে এরা নিজেদের অঞ্চল রক্ষা, খাদ্য গ্রহণ সহ বিভিন্ন কাজে সক্রিয় থাকে। ক্রান্তীয়, উপক্রান্তীয়, ক্রান্তীয় ও মেরু অঞ্চলের মধ্যবর্তী এলাকা, ইন্দো-প্যাসিফিক অঞ্চল এবং আফ্রিকা মহাদেশের সংলগ্ন আটলান্টিক তীরে এদের পাওয়া যায়।

## অভিযোজন

Gobiidae পরিবারের অন্যান্য সদস্যের তুলনায় চিড়িং মাছ অদ্ভুত শারীরিক ও আচরণিক অভিযোজন প্রদর্শন করে যা উভচরদের সাথে সাদৃশ্যপূর্ণ। এই বৈশিষ্ট্যগুলো হচ্ছে:
* দৈহিক ও আচরণিক অভিযোজন যা তাদের জলজ এবং স্থলজ উভয় পরিবেশে গমনে সাহায্য করে। পেশীবহুল দেহের সাহায্যে এরা নিজেদের ভূমি থেকে ২ ফিট ( ৬০ সেমি.) উচ্চতায় ওঠাতে পারে। 
* এই মাছ ত্বকের সাহায্যে এবং মুখের মিউকোসা পর্দা ও গলার ফ্যারিংস এর সাহায্যে  শ্বাস-প্রশ্বাস চালাতে পারে তবে এটি তখনই সম্ভব যখন মাছের দেহ ভেজা থাকে। চিড়িং মাছের ফুলকা এর আকার অনেক বড় হওয়ায় তা প্রচুর পরিমাণ বাতাস ধারণ করতে পারে এবং জলাশয়ের বাইরে দৃঢ় ভাবে বন্ধ থেকে মাছকে জলাশয়ের বাইরেও টিকে থাকতে সাহায্য করে।
* দেহের তাপমাত্রা নিয়ন্ত্রণের জন্য চিড়িং মাছ  নরম মৃত্তিকা স্তরে গর্ত তৈরি করে বসবাস করে এবং এই গর্তেই ডিম দেয়
* চিড়িং মাছ দেহগহ্বরে একটি বায়ুথলির ব্যবস্থা রাখে যা দেহ দূষিত পানিতে নিমজ্জিত হলেও স্বল্প অক্সিজেন ঘনত্বেও মাছকে শ্বাস নিতে সাহায্য করে।

## প্রজাতি

চিড়িং মাছের সবচেয়ে পরিচিত গণ *Periophthalmus*। এখন পর্যন্ত ১৮ টি  প্রজাতির বর্ণনা দেওয়া গেছে।*Periophthalmus argentilineatus* একটি বহুল পরিচিত প্রজাতি। ম্যানগ্রোভ বাস্তুতন্ত্র এবং কর্দমাক্ত সমতল বা মাডফ্ল্যাট এ এদের পাওয়া যায়। পূর্ব আফ্রিকা, মাদাগাস্কার, সুন্দরবন এর পূর্বাংশ, দক্ষিণ-পূর্ব এশিয়া থেকে অস্ট্রেলিয়ার উত্তরাঞ্চল, দক্ষিণ-পূর্ব চীন এবং জাপান এর দক্ষিণাংশ, সামোয়া এবং টোঙ্গা দ্বীপ পর্যন্ত এদের বিস্তৃতি। এদের দৈহিক বৃদ্ধি ৯.৫ সেমি. পর্যন্ত হয় এবং এরা মাংসাশী। এরা কাঁকড়া এবং অন্যান্য পোকামাকড় খেয়ে জীবনধারণ করে।*Periophthalmus barbaru* একমাত্র oxudercine goby যাদের বাসস্থান পশ্চিম আফ্রিকার উপকূল। 

## তথ্যসূত্র

## বহিঃসংযোগ

* Gobiidae এর বিস্তারিত বর্ণনা
* গবয়েড রিসার্চ ইন্সটিটিউট 
* চিড়িং মাছের ওয়েবপাতা
* The Mudskipper: a website on mudskippers or The Mudskipper
* কাতারের চিড়িং মাছ
* Giant Mudskippers - ''Periophthalmodon schlosseri''
* ড্যানিয়েল ট্রিমের কর্তৃক চিড়িং মাছের চিত্র

বিষয়শ্রেণী:উভচর মাছ
সাইফউদ্দিন হামজা শাহ

**সাইফউদ্দিন হামজা শাহ** (শাসনকাল ১৪১০-১৪১২ খ্রিষ্টাব্দ) ছিলেন বাংলার প্রথম ইলিয়াস শাহি রাজবংশের চতুর্থ সুলতান। তার পিতা সুলতান গিয়াসউদ্দিন আজম শাহর মৃত্যুর পর তিনি ক্ষমতালাভ করেন এবং *সুলতানুস সালাতিন* উপাধি ধারণ করেন।

## ইতিহাস
তার বাবাকে হত্যাকারী রাজা গণেশই তাকে সিংহাসনে বসান। তার কোন শিলালিপি আবিষ্কৃত হয়নি। তবে তার মুদ্রা আবিষ্কৃত হয়েছে। তিনি সুলতান-উস-সলাতীন বা রাজাধিরাজ উপাধি গ্রহণ করেছিলেন। তিনি চীন সম্রাটের সাথে দূত এবং উপহার বিনিময় করেন। হামজা শাহর রাজত্বকালে বাংলায় গৃহযুদ্ধ দেখা দেয়। ১৪১২ সালে তিনি তার দাস শিহাবউদ্দিন কর্তৃক নিহত হন।

## মৃত্যু
রাজা গণেশের চক্রান্তে তারই ক্রীতদাশ শিহাবুদ্দীন হামজা শাহকে হত্যা করেন।

## আরও দেখুন
*ইলিয়াস শাহি রাজবংশ
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস

## তথ্যসূত্র

বিষয়শ্রেণী:ইলিয়াস শাহী রাজবংশ

বিষয়শ্রেণী:১৪১২-এ মৃত্যু
বিষয়শ্রেণী:সুন্নি মুসলিম
বিষয়শ্রেণী:১৪শ শতাব্দীতে জন্ম
সিকান্দার শাহ

**আবুল মুজাহিদ সিকান্দার শাহ** (;  ১৩৩৫ – ১৩৯০), যিনি সাধারণত **সিকান্দার শাহ** নামেই বেশি পরিচিত, ছিলেন বাংলার দ্বিতীয় সুলতান। ইলিয়াস শাহী রাজবংশোদ্ভূত সিকান্দার ছিলেন শামসুদ্দীন ইলিয়াস শাহের ছেলে। সিকান্দার শাহ তাঁর বাবার সাম্রাজ্যিক উচ্চাভিলাষ বরকরার রেখেছিলেন। ১৩৫৯ সনে তিনি দিল্লির সুলতানকে পরাজিত করেন। তাঁর শাসনামল জাঁকজমকপূর্ণ স্থাপত্য প্রকল্পের জন্যেও বিশেষতভাবে প্রসিদ্ধ। ১৩৫৮ সালে তিনি পাণ্ডুয়ার আদিনা মসজিদ নির্মাণ করেন।

## ফিরোজ শাহ তুঘলকের দ্বিতীয় অভিযান
তার শাসনামলে দিল্লীর সুলতান ফিরোজ শাহ তুঘলক বাংলা জয়ের জন্য অভিযান পরিচালনা করেন। সোনারগাঁওয়ের প্রাক্তন শাসক ফখরুদ্দিন মোবারক শাহর জামাতা পারস্য বংশোদ্ভূত ব্যক্তি জাফর খান ফারস বাংলা থেকে পালিয়ে দিল্লী পৌছান। ফিরোজ শাহ তাকে বাংলার ন্যায়সঙ্গত শাসক বলে ঘোষণা করেন। তার প্ররোচণায় ১৩৫৯ সালে সুলতান ফিরোজ শাহ তুঘলক ৮০,০০০ অশ্বারোহী, ৪৭০ হস্তী ও বড় আকারের পদাতিক বাহিনীর বাহিনীর সমন্বয়ে গঠিত সেনাবাহিনীকে ব্যক্তিগতভাবে নেতৃত্ব দেন। পিতার মত সিকান্দার শাহও একডালা দুর্গে আশ্রয় নেন। ফিরোজ শাহ প্রাসাদ অবরোধ করেন। শেষপর্যন্ত ফিরোজ শাহ বাংলা থেকে তার বাহিনী ফিরিয়ে নিতে বাধ্য হন এবং সিকান্দার শাহর সাথে সন্ধি করেন।

## উত্তরাধিকারের লড়াই
সিকান্দার শাহ ও তার প্রথম স্ত্রীর ১৭ জন পুত্র ছিল। দ্বিতীয় স্ত্রীর ছিল ১ জন পুত্র। দ্বিতীয়জন পিতার বিরুদ্ধে বিদ্রোহ করে সোনারগাঁও ও সপ্তগ্রাম দখল করেন। শেষপর্যন্ত ১৩৯০ সালে রাজধানী পান্ডুয়ার কাছে গোয়ালপাড়ার যুদ্ধে তিনি তার পিতাকে পরাজিত ও হত্যা করেন এবং গিয়াসউদ্দিন আজম শাহ নামধারণ করে সিংহাসনে বসেন।

## আরও দেখুন
*ইলিয়াস শাহি রাজবংশ
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস

## তথ্যসূত্র

## বহিঃসংযোগ
*Banglapedia article on Sikandar Shah

বিষয়শ্রেণী:১৩৯০-এ মৃত্যু
বিষয়শ্রেণী:ইলিয়াস শাহী রাজবংশ
বিষয়শ্রেণী:১৪শ শতাব্দীর ভারতীয় রাজশাসক
অগ্নিগড় উদ্যান

**অগ্নিগড় উদ্যান** (;অসমীয়া: অগ্নিগড় উদ্যান) ভারতের অসম রাজ্যের তেজপুরে অবস্থিত ঐতিহাসিক গড়(দুর্গ), বান রাজা এই দুর্গটি নির্মাণ করেছিলেন বলে কালিকা পুরাণে উল্লেখ করা আছে। এটি ব্রহ্মপুত্র নদীর উত্তর পারে অবস্থিত। ১৯২৮ সনে অগ্নিগড় সংরক্ষণ করার উদ্যেশ্যে তেজপুর পৌরসভার পৌরপতী পদ্মনাথ গোহাঞি বড়ুয়া এখানে একটি উদ্যান নির্মাণ করেছিলেন। বর্তমান তেজপুরের পারিপার্শ্বিক সমিতির দ্বারা এই উদ্যানটি পরিচালনা করা হয়।
## নামকরণ
কালিকাপুরাণে উল্লেখ করামতে বানরাজা নিজ কন্যা উষাকে নিরাপদ রাখার জন্য নগরটিকে আগুন দ্বারা আবৃত করে রেখেছিলেন। ফলে স্থানটির নাম অগ্নিগড় হয়েছে।
## প্রাচীন ইতিহাস
200px|থাম্ব|হরি-হর যুদ্ধের দৃশ্য
বানরাজা নিজ কন্যা উষাকে নিরাপদ করার জন্য অগ্নিগড় নির্মাণ করেছিলেন। উষা ভগবান শ্রীকৃষ্ণের নাতি অনিরুদ্ধের সহিত প্রেম সম্পর্কে আবদ্ধ হয়। বান রাজার অনুমতি না থাকার ফলে উষা ও অনিরুদ্ধ গন্ধর্ব বিবাহ করেন। ক্রোধিত হয়ে বানরাজা অনিরুদ্ধকে বন্দী করে। নাতীকে উদ্ধার করার উদ্যেশ্যে ভগবান কৃষ্ণ সৈন্য নিয়ে শোনিতপুর প্রবেশ করেন কিন্তু নগরের চতুর্দিক অগ্নি দ্বারা আবদ্ধ দেখে কৃষ্ণসেনা বিস্ময়িত হন। নগরে প্রবেশ করার কোনো উপায় না পেয়ে গরুড়ের সাহায্যে অগ্নি নির্বাপন করা হয় ও কৃষ্ণসেনা নগরে প্রবেশ করে । ভগবান শিব বানরাজার পক্ষ হয়ে যুদ্ধ করে সেজন্য এই যুদ্ধটি হরি-হর যুদ্ধ নামে বিখ্যাত। এই কথা মহাভারতের হরিবংশের বিষ্ণুপর্বে উল্লেখ করা আছে। হরি-হর যুদ্ধে রক্তের বন্যা বয়ে গিয়েছিল।অবশেষে বানরাজা নিজের ভুল উপলব্ধি করতে পেরে অনিরুদ্ধকে মুক্ত করে দেয়।
170px|থাম্ব|অগ্নিগড় উদ্যানের সন্মুখভাগ
## বর্তমান অবস্থা
১৯২৮ সনে তেজপুর পৌরসভার প্রথম অসমীয়া পৌরপতি পদ্মনাথ গোহাঞি বড়ুয়া ব্রহ্মপুত্রের পারে অবস্থিত টিলাটিতে একটি উদ্যান নির্মাণ করেছিলেন যা কালক্রমে অগ্নিগড় নামে পরিচিত হয়। ব্রিটিশ শাসনকালে এই টিলা থেকে দূরবীন যন্ত্র দ্বারা শহরটি নিরীক্ষণ করা হত ফলে এর প্রাচীন নাম অবজারভেটরি হিল (Observatory Hill)। ২০০১ সনের জানুয়ারি মাসে এই উদ্যানটি নতুন রুপে সজ্জিত করা হয়। উদ্যানে হরি-হর যুদ্ধ ভাস্কর্যে ফুটিয়ে তোলা হয়। বর্তমান তেজপুরের পারিপার্শ্বিক সমিতির তত্বাবধানে পরিচালিত অত্যাধুনিক সু-সজ্জিত উদ্যান। অগ্নিগড় উদ্যান থেকে ব্রহ্মপুত্র নদী ও কলিয়া ভোমরা সেতু দেখা যায়।

## যাতায়ত
তেজপুর সরকারি বাস আস্থান থেকে অগ্নিগড় উদ্যান যাওয়ার জন্য দুইটি পথ আছে। প্রথম পথে তেজপুরের বিখ্যাত গণেশ মন্দির ও দ্বিতীয় পথে উপায়ুক্তের আবাসগৃহ ও তেজপুর মহাবিদ্যালয় দেখার সুবিধা পাওয়া যায়।
## তথ্যসূত্র

বিষয়শ্রেণী:আসামের দর্শনীয় স্থান
গিয়াসউদ্দীন আজম শাহ

**গিয়াসউদ্দীন আজম শাহ** (; শাসনকাল: ১৩৯০–১৪১১) ছিলেন ইলিয়াস শাহী রাজবংশের তৃতীয় সুলতান। তিনি তৎকালীন বাংলার সুপরিচিত সুলতানদের অন্যতম ছিলেন। তার প্রকৃত নাম আজম শাহ। সিংহাসন আরোহণের পর তিনি *গিয়াসউদ্দীন আজম শাহ* নাম ধারণ করেন।

## বৈদেশিক সম্পর্ক
তিনি যুদ্ধর চেয়ে মিত্রতা ও কূটনীতির মাধ্যমে রাজ্যকে সমৃদ্ধ করতে বেশি আগ্রহী ছিলেন। তিনি চীনের মিং সাম্রাজ্যের সাথে কূটনৈতিক সম্পর্ক স্থাপন করেছিলেন, পারস্যের শীর্ষস্থানীয় চিন্তাবিদদের সাথে সাংস্কৃতিক যোগাযোগ স্থাপন করেছিলেন এবং আসামকে জয় করেছিলেন। শাসনের প্রাথমিক পর্যায়ে তিনি কামরূপের বিরুদ্ধে একটি সামরিক অভিযান পরিচালনা করেন। তবে অঞ্চল জয়ের চেয়ে শাসন সুসংহত করার প্রতি তার মনোনিবেশ বেশি ছিল। জৌনপুরের খাজা জাহানের নিকট তিনি দূত ও উপহার প্রেরণ করেন। সমকালীন চৈনিক সম্রাট ইয়ং লির সাথে তার সুসম্পর্ক ছিল। ১৪০৫, ১৪০৮ ও ১৪০৯ সালে তিনি চীনে দূত প্রেরণ করেন। ইয়ং লিও তার কাছে দূত ও উপহার পাঠান। গিয়াসউদ্দিন আজম শাহ মক্কা ও মদিনায়ও দূত প্রেরণ করেন। এই দুই স্থানে *গিয়াসিয়া মাদ্রাসা*  নামক দুটি মাদ্রাসা নির্মাণে তিনি আর্থিক সাহায্য প্রদান করেন। তার শাসনামলে জমিদার রাজা গণেশ নিজের ক্ষমতা বৃদ্ধি করেন।

## সাহিত্যে আগ্রহ
গিয়াসউদ্দিন আজম শাহ পণ্ডিত ও কবিদের সমাদর করতেন। পারস্যের কবি হাফিজের সাথে তার পত্রবিনিময় হত। বাঙালি মুসলিম কবি শাহ মুহম্মদ সগীর তার বিখ্যাত রচনা *ইউসুফ জুলেখা* এ সময়ে সম্পন্ন করেন। এসময় কৃত্তিবাসের রামায়ণ বাংলায় অনুবাদ করা হয়।

কবি হাফিজকে বাংলায় নিমন্ত্রন করার জবাবে তিনি সুলতানকে একটি গজল রচনা করে পাঠান।

::"শক্কর শিকন শওন্দ হমাঃ তূতিয়ানে হিন্দ।
::যী কন্দে ফারসী কেঃ ব-বঙ্গালাঃ মী রওদ॥
::হাফিয যে শওকে মজ্‌লিসে সুলতানে গিয়াস্‌দীন।
::গাফিল ম-শও কেঃ কারে তূ আয নালাঃ মী রওদ॥"

::হিন্দ এর তোতা হবে মিষ্টি-মুখো সকল-ই,
::ফারসীর মিছরী যবে বাঙ্গালায় চলিছে।
::হে হাফিয! গিয়াসুদ্দীন শাহের সভার বাসনা
::ছেড়ো না, কাজ তোমারি কাঁদা-কাটায় চলিছে।

## মৃত্যু
১৪১১ সালে গিয়াসউদ্দিন আজম শাহ ৫৩ বছর বয়সে মৃত্যুবরণ করেন। বাংলাদেশের নারায়ণগঞ্জে তার মাজার রয়েছে। এটি বাংলাদেশের সুলতানি আমলের অন্যতম দৃশ্যমান নিদর্শন, যা সোনারগাঁও উপজেলার শাহচিলাপুরে  অবস্থিত।

## আরও দেখুন
*ইলিয়াস শাহি রাজবংশ
*বাংলার শাসকগণ
*বাংলার ইতিহাস
*পশ্চিমবঙ্গের ইতিহাস
*ভারতের ইতিহাস

## তথ্যসূত্র

## গ্রন্থপঞ্জি

* 
* 

বিষয়শ্রেণী:ইলিয়াস শাহী রাজবংশ
বিষয়শ্রেণী:১৪১১-এ মৃত্যু
বিষয়শ্রেণী:নারায়ণগঞ্জ জেলার দর্শনীয় স্থান
বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা
শিহাবউদ্দিন বায়েজিদ শাহ

**শিহাবউদ্দিন বায়েজিদ শাহ** (শাসনকাল ১৪১৩-১৪১৪) ছিলেন ইলিয়াস শাহি রাজবংশের সুলতান। তিনি এক বছরের মত সংক্ষিপ্ত সময় সুলতান ছিলেন। তিনি তার পিতা সাইফউদ্দিন হামজা শাহর উত্তরাধিকারী হন।

শিহাবউদ্দিন বায়েজিদ শাহ তার পূর্বসূরিদের মত চীনের সাথে সুসম্পর্ক বজায় রাখেন। তিনি চীনের সম্রাটের কাছে একটি জিরাফ ও সোনালি পাতার উপর লেখা চিঠি পাঠিয়েছিলেন। ৮১৬ ও ৮১৭ হিজরিতে তিনি মুদ্রা চালু করেন। মুদ্রা সংক্রান্ত কিছু সূত্র মতে তার উত্তরসুরি পুত্র আলাউদ্দিন ফিরোজ শাহ ৮১৭ হিজরিতে মুদ্রা চালু করেন। ঐতিহাসিক মুহাম্মদ কাসিম হিন্দু শাহর মতে রাজা গণেশ শিহাবউদ্দিন বায়েজিদ শাহর মৃত্যুর পর ক্ষমতা দখল করেন। অন্যদিকে ১৭৮৮ খ্রিষ্টাব্দে লিখিত *রিয়াজুস সালাতিন* অনুযায়ী রাজা গণেশ শিহাবউদ্দিন বায়েজিদ শাহকে হত্যা করে ক্ষমতা দখল করেন।

## আরও দেখুন
*ইলিয়াস শাহি রাজবংশ
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস

## তথ্যসূত্র

বিষয়শ্রেণী:বাংলার শাসক
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলার ইতিহাস
বিষয়শ্রেণী:ভারতের ইতিহাস
বিষয়শ্রেণী:১৫-শতকের শাসক
বিষয়শ্রেণী:১৪১৪-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:১৫-শতকে ভারতীয় জনগণ

বিষয়শ্রেণী:ইলিয়াস শাহী রাজবংশ
প্রথম আলাউদ্দিন ফিরোজ শাহ

**প্রথম আলাউদ্দিন ফিরোজ শাহ** ছিলেন সুলতান শিহাবউদ্দিন বায়েজিদ শাহর পুত্র ও উত্তরসুরি। সুলতান হলেও তার ক্ষমতা নামেমাত্র ছিল। দিনাজপুরের জমিদার রাজা গণেশ এসময় মূল ক্ষমতার অধিকারী ছিলেন। কয়েকমাস শাসন করার পর গণেশ তাকে ক্ষমতাচ্যুত করেন। ৮১৭ হিজরিতে মুয়াজজামাবাদ (পূর্ব বাংলা) ও সাতগাও (দক্ষিণ বাংলা) থেকে জারি করা প্রথম আলাউদ্দিন ফিরোজ শাহর মুদ্রা পাওয়া গেলেও রাজধানী ফিরোজাবাদ (পান্ডুয়া) থেকে জারি করা মুদ্রা পাওয়া যায়নি। ক্ষমতাচ্যুত হওয়ার পর তিনি রাজধানী ত্যাগ করে দক্ষিণ ও পূর্ব বাংলার উপর কর্তৃত্ব স্থাপনের প্রচেষ্টা চালান। কিন্তু গণেশ তাকে পরাজিত ও হত্যা করেন।

## আরও দেখুন
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:বাংলার শাসক
বিষয়শ্রেণী:ইলিয়াস শাহী রাজবংশ
বিষয়শ্রেণী:১৫শ শতাব্দীর ভারতীয় রাজশাসক
সাবাহাতিন আলী

**সাবাহাতিন আলী** (ইংরেজি: Sabahattin Ali) (ফেব্রুয়ারি ২৫, ১৯০৭ – এপ্রিল ২, ১৯৪৮) ছিলেন একজন তুর্কি উপন্যাসিক, ছোট-গল্প লেখক, কবি এবং সাংবাদিক।

## মৃত্যু
কারাগার থেকে মুক্তি পাওয়ার পরে, তিনি আর্থিক যন্ত্রণা ভোগ করেন। এসময় তার পাসপোর্টের আবেদন ফিরিয়ে দেয়া হয়েছিলো। সম্ভবত ১ অথবা ২ এপ্রিল ১৯৪৮ সালে, বুলগেরিয় সীমান্তে তাকে হত্যা করা হয়। পরবর্তীতে জুনের ১৬ তারিখে তার মৃতদেহ খুঁজে পাওয়া যায়। সাধারণভাবে মনে হরা হয় সীমান্তে তিনি জাতীয় নিরাপত্তা পরিষেবার সাথে যুক্ত চোরাইচালানকারী আলী এর্তিকিন কর্তৃক খুন হয়েছেন। যাকে অর্থ প্রদান করা হয়েছিলো সাবাহাতিন আলীকে সীমান্ত পার করে দেয়ার জন্যে।

## গ্রন্থতালিকা
### ছোট-গল্প

### নাটক

### উপন্যাস

### কবিতা

## আরও দেখুন
* তুর্কি সাহিত্য

## তথ্যসূত্র

## বহিঃসংযোগ
* গুডরিডস্‌ — সাবাহাতিন আলী
* Biyografi.info - ''সাবাহাতিন আলীর জীবনী'' 
* Biyografi.net - ''সাবাহাতিন আলীর জীবনী এবং কাজ'' 

বিষয়শ্রেণী:১৯০৭-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:People from Kardzhali Province
বিষয়শ্রেণী:তুর্কি উপন্যাসিক
বিষয়শ্রেণী:তুর্কি কবি
বিষয়শ্রেণী:তুর্কি ছোটো-গল্প লেখক
বিষয়শ্রেণী:হত্যাকৃত লেখক
বিষয়শ্রেণী:তুরস্কে বন্দী
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:২০শ শতাব্দীর সাংবাদিক
বিষয়শ্রেণী:তুর্কি ঔপন্যাসিক
বিষয়শ্রেণী:তুরস্কের বন্দী ও আটক
বিষয়শ্রেণী:খুনের শিকার পুরুষ
তেজপুর বিমানবন্দর

**তেজপুর বিমানবন্দর**(;অসমীয়া: তেজপুর বিমানবন্দর) ভারতের অসম রাজ্যের তেজপুর শহরের শালনীবারী নামক স্থানে অবস্থিত একটি বিমানবন্দর। এই বিমানবন্দরটি স্থানীয় লোকের মধ্যে শালনীবারী বিমানবন্দর নামে পরিচিত। তেজপুর বিমানবন্দর ভারতীয় বিমান বাহিনীর একটি উল্লেখযোগ্য বিমান বন্দর। বিমানবনদরটির অবস্থান চীন ও ম্যানমারের মাঝে হওয়ায় এখানে বহুসংখ্যক যুদ্ধ করা সুখই সু ৩০  রাখা হয়েছে। 

## ইতিহাস
তেজপুর বিমানবন্দর ব্রিটিশ রয়েল ইন্ডিয়ান এয়ারফোর্স ১৯৪২ সনে দ্বিতীয় বিশ্বযুদ্ধের সময় নির্মাণ করেছিলেন। ইউনাইটেড ষ্টেট আর্মী এয়ার ফোর্সের (United States Army Air Force Tenth Air Force ) ৭ম  বোমবার্ডমেন্ট গ্রুপে (7th Bombardment Group)- বন্দরটি  বি-২৪ লাইবেরেটোর (B-24 Liberator) বোমাবর্ষনের কেন্দ্র হিসেবে ব্যবহার করেছিলেন। দ্বিতীয় বিশ্বযুদ্ধের পর ১৯৫৯সনে ইহাকে একটি পূর্নাংগ বিমানবন্দর রুপে নির্মাণ করা হয়। এরপর থেকে বিমানবন্দরটি ভারতীয় যুদ্ধে অংশগ্রহণ করে আসছে। ১৯৭১ বাংলাদেশ মুক্তি যুদ্ধের সময় তেজপুর বিমানবন্দর গুরুত্বপূর্ণ ভূমিকা পালন করেছিল। এই বন্দরটি উত্তর-পূর্বাঞ্চলের সক্রিয় বিমান বন্দর। তেজপুর বিমানবন্দর থেকে ভেমপায়ার  এবং তুফানি ১০১ রেকনাইসেন্স স্কয়ারডন(Toofani 101 reconnaissance squadron) বিমান প্রথমবার উরান আরম্ভ করেছিল।  বিগত ২৫ বৎসর ধরে এখানে আই.এ.এফ  এম.আই.জি-২১(IAF MiG-21) বিমান ব্যবহার করে  ভারতীয় বায়ু বাহিনীর পাইলটকে প্রশিক্ষণ দেওয়া হয়।প্রথম অবস্থায় এই বিমানমন্দরটি এম.আই.জি-২১ যুদ্ধ বিমানের ঘাটী ছিল ।  ২০০৯ সনের জুন মাসে সুখই সু-৩০ যুদ্ধ বিমান এই বন্দরের অন্তর্ভুক্ত হয় ফলে   বিমানবন্দরটি সুখই সু-৩০ বহনকারী বন্দরসমূহের মধ্যে  উত্তর-পূর্বাঞ্চলের প্রথম ও ভারতের  তৃত্বীয় স্থান দখল করে। 
## তথ্যসূত্র

## বহিঃসংযোগ

বিষয়শ্রেণী:আসামের বিমানবন্দর
বিষয়শ্রেণী:১৯৪২-এ প্রতিষ্ঠিত
বিষয়শ্রেণী:ভারতীয় বিমানবাহিনীর ঘাঁটি
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
বিষয়শ্রেণী:১৯৪২-এ ভারতে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
শামসউদ্দিন আহমাদ শাহ

**শামসউদ্দিন আহমদ শাহ** (শাসনকাল ১৪৩৩-১৪৩৬) ছিলেন বাংলার শাসক। তিনি সুলতান জালালউদ্দিন মুহাম্মদ শাহর পুত্র। পিতার মৃত্যুর পর ১৪ বছর বয়সে তিনি ক্ষমতালাভ করেন।

## ইতিহাস
আহমদ শাহ মাত্র ৩ বছর শাসন করেন। তার শাসনামলে অরাজক অবস্থা সৃষ্টি হয়। মুহাম্মদ কাসিম হিন্দু শাহর মতে তিনি তার পিতার উদারনীতি বজায় রাখেন এবং ন্যায়বিচার ও দানশীলতার জন্য পরিচিত ছিলেন। তার শাসনামলে ইবরাহিম শাহ শারকি আগ্রাসন চালান। পরবর্তীতে আহমদ শাহ দুজন ক্ষমতাশালী অভিজাত সাদি খান ও নাসির খান কর্তৃক ১৪৩৬ সালে নিহত হন। তার হত্যাকাণ্ডের পর সাদি খান ও নাসির খান পরস্পর বিবাদে জড়িয়ে পড়েন এবং দুজনেই ক্ষমতা হারান। ইলিয়াস শাহি রাজবংশের একজন বংশধর ১৪৩৭ সালে নাসিরউদ্দিন মাহমুদ শাহ নাম ধারণ করে সিংহাসনে বসেন।

দুজন স্বল্পস্থায়ী শাসক, কুতবুদ্দিন আজম শাহ এবং গিয়াসুদ্দিন নুসরত শাহ ১৪৩৪ (হিজরি ৮৩৭) সালে পূর্ব বাংলায় অল্প সময়ের জন্য শাসন করেছিলেন এবং মুয়াজ্জমাবাদ (আধুনিক সোনারগাঁও) থেকে মুদ্রা জারি করেছিলেন। সিরাজউদ্দিন সিকান্দার শাহ শুধু তার তারিখবিহীন মুদ্রার মাধ্যমেই পরিচিত; সম্ভবত তিনিও এই সময়কার শাসক ছিলেন। তাঁরা কেউই শামসুদ্দিন আহমদ শাহ বা ইলিয়াস শাহী বংশের সঙ্গে সম্পর্কিত ছিলেন কিনা তা জানা যায় না। 

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:বাংলার শাসক
বিষয়শ্রেণী:মৃত্যু সাল অজানা
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলার ইতিহাস
বিষয়শ্রেণী:ভারতের ইতিহাস
বিষয়শ্রেণী:১৫-শতকের শাসক
বিষয়শ্রেণী:জন্মের সাল অজানা
বিষয়শ্রেণী:১৫-শতকের ভারতীয় জনগণ
বিষয়শ্রেণী:১৪৩৬-এ মৃত্যু
বিষয়শ্রেণী:১৫শ শতাব্দীর বাঙালি

বিষয়শ্রেণী:সুন্নি রাজশাসক
বিষয়শ্রেণী:দিনাজপুর জেলার ব্যক্তি
আলাউদ্দিন ফিরোজ শাহ (দ্ব্যর্থতা নিরসন)

**আলাউদ্দিন ফিরোজ শাহ** নামে বাংলার দুজন সুলতান ছিলেন:
* প্রথম আলাউদ্দিন ফিরোজ শাহ, ১৪১৪ সালের কয়েকমাস বাংলা শাসন করেন।
* দ্বিতীয় আলাউদ্দিন ফিরোজ শাহ, ১৫৩৩ সালের কয়েকমাস বাংলা শাসন করেন।
ভুটান জাতীয় ক্রিকেট দল

**ভুটান ক্রিকেট দল** হল যারা আন্তর্জাতিক ক্রিকেট খেলায় ভুটানের প্রতিনিধিত্ব করে।

## ইতিহাস
২০০১ সালে ভুটান আইসিসি এর অনুমোদিত সদস্য হয়।  ২০০৪ সালে তারা তাদের আন্তর্জাতিক অভিষেক ঘটায় এসিসি ট্রফি দিয়ে। সেই টুর্নামেন্টে তার কোয়ার্টার ফাইনাল খেলে। ২০০৬ সালে তার আবার এসিসি ট্রফিতে অংশগ্রহণ করে। তবে সেবার তারা মায়ানমার ছাড়া বাকি সকল দলের কাছে পরাজিত হয়ে প্রথম রাউন্ড থেকেই বিদায় নেয়।

২০০৬ সালের পর এসিসি ট্রফি দুই অংশে বিভক্ত হয়। এলিট ও চ্যালেঞ্জ। ভুটান ২০০৯ সালে এসিসি ট্রফি চ্যালেঞ্জ-এ অংশ নেয়। সেই টুর্নামেন্ট-এ তারা রানার্সআপ হয়। এই ফল তাদের পরবর্তী এসিসি ট্রফি এলিট ও বিশ্ব ক্রিকেট লীগ এর অষ্টম বিভাগে খেলার যোগ্যতা এনে দেয়।

## টুর্নামেন্ট ইতিহাস
### বিশ্ব ক্রিকেট লীগ
*২০১০ :৮ম বিভাগ : ৭ম স্থান
- অবনমন

* ২০১২ :৮ম বিভাগ: ৮ম স্থান - অবনমন

### এসিসি ট্রফি
*২০০৪ : কোয়ার্টার ফাইনাল
*২০০৬ : ১৩তম স্থান
*২০১০ এলিট : ৮ম

### এসিসি ট্রফি চ্যালেঞ্জ
*২০০৯ : ২য়

## তথ্যসূত্র

## বহিঃসংযোগ
* ভুটান ক্রিকেট অফিসিয়াল ওয়েবসাইট 

বিষয়শ্রেণী:জাতীয় ক্রিকেট দল
বিষয়শ্রেণী:ক্রিকেট
বিষয়শ্রেণী:ভুটানের জাতীয় ক্রীড়া দল
বেলিজ জাতীয় ক্রিকেট দল

**বেলিজিয়ো জাতীয় ক্রিকেট দল** আন্তর্জাতিক ক্রিকেট-এ বেলিজ-এর প্রতিনিধিত্ব করে। ১৯৯৭ সাল থেকে বেলিজ আইসিসি এর অনুমোদিত সদস্য। কিন্তু তা সত্ত্বেও তারা ২০০৪ সালের পূর্বে কোন ম্যাচ খেলে নি। ২০০৪ সালে তারা আইসিসি আমেরিকাস চ্যাম্পিয়নশিপ-এর বাছাই-পর্বে অংশ নেয়। বর্তমানে তারা আইসিসি আমেরিকাস চ্যাম্পিয়নশিপ-এর তৃতীয় বিভাগে খেলে।

## টুর্নামেন্ট ইতিহাস
### [[আইসিসি আমেরিকাস চ্যাম্পিয়নশিপ]]
*২০০০-০৪: অংশগ্রহণ করেনি 
*২০০৬: ৫ম (দ্বিতীয় বিভাগ)
*২০০৮ : ৩য় (তৃতীয় বিভাগ)

### মধ্য আমেরিকান চ্যাম্পিয়নশিপ
*২০০৬ : চ্যাম্পিয়ন
*২০০৮ : অংশগ্রহণ করেনি
*২০০৯ : তৃতীয়

### ইস্টার কাপ
*মার্চ ২০০৮: অংশগ্রহণ করেনি
*ডিসেম্বর ২০০৮ : চ্যাম্পিয়ন

## তথ্যসূত্র

বিষয়শ্রেণী:জাতীয় ক্রিকেট দল
বিষয়শ্রেণী:ক্রিকেট
বিষয়শ্রেণী:আন্তর্জাতিক ক্রিকেটে বেলিজ
বিষয়শ্রেণী:বেলিজের ক্রিকেট
মিনেইরাও

**এস্তাদিও মাইনেরো** ব্রাজিলের বেলো অরিজন্ঠে এলাকায় অবস্থিত মিনাজ গারাইজ প্রদেশের সর্ববৃহৎ আন্তর্জাতিক ফুটবল স্টেডিয়াম। ১৯৬৫ সালে নির্মিত এ স্টেডিয়ামটি মাইনেরো () নামে প্রতিষ্ঠিত হলেও আনুষ্ঠানিকভাবে **এস্তাদিও গভার্নাদোর মাগালায়েজ পিন্টো** বা **গভর্নর মাগালায়েজ পিন্টো স্টেডিয়াম** নামে পরিচিত। এখানে ২০১৩ সালের ফিফা কনফেডারশন্স কাপের খেলা অনুষ্ঠিত হয়েছে। পাশাপাশি ২০১৪ সালের ফিফা বিশ্বকাপের খেলা আয়োজনের মর্যাদা পেয়েছে। এছাড়াও, ২০১৬ সালে ব্রাজিলে অনুষ্ঠিতব্য গ্রীষ্মকালীন অলিম্পিকের ফুটবল প্রতিযোগিতার বেশ কয়েকটি খেলা এখানে আয়োজনের সিদ্ধান্ত নেয়া হয়েছে।

## দর্শক উপস্থিতি
১৯৯৭ সালে ক্রুজিরো বনাম ভিলা নোভা’র মধ্যকার খেলায় ১৩২,৮৩৪ জন দর্শক সমাগম ঘটে স্টেট লীগের চূড়ান্ত খেলায় যা এ যাবৎকালের সর্ববৃহৎ। ঐ খেলায় স্টেডিয়ামে প্রবেশের জন্য নারী ও শিশুদেরকে কোন অর্থ প্রদান করতে হয়নি। ৭৪,৮৫৭ জন দর্শক টিকিট কেটে মাঠে প্রবেশ করেন। নিরাপত্তাজনিত কারণে মিনেইরাওয়ের আসন সংখ্যা কমিয়ে ফেলা হয় যা ৪০ বছরের মধ্যে সর্বনিম্ন। ২০০৪ সালে ফিফার নির্দেশে স্টেডিয়ামে ৭২,০০০ আসন রাখা হয়।

স্টেডিয়াম উদ্বোধনের পর থেকে বেলো অরিজন্ঠের তিনটি উল্লেখযোগ্য দল অ্যাটলেটিকো মিনেইরো, ক্রুজিরো এবং আমেরিকা (এমজি) মাঠটি অনুশীলনের জন্য ব্যবহার করে। এছাড়াও, মিনেইরাও স্টেডিয়ামে ব্রাজিল দলের আন্তর্জাতিক ফুটবল খেলার আয়োজন করা হয়।

মিনেইরাওয়ের মাঠে অনুষ্ঠিত সর্বাপেক্ষা গুরুত্বপূর্ণ ট্রফি জয়লাভকারী স্থানীয় ক্লাব দলগুলো হলো:
* সুপারকোপা সুদামেরিকানা – ১৯৯১ (ক্রুজিরো)
* ব্রাজিলিয়ান কাপ – ১৯৯৩, ২০০০, ২০০৩ (ক্রুজিরো)
* কোপা লিবের্তাদোরেস – ১৯৯৭ (ক্রুজিরো), ২০১৩ (অ্যাটলেটিকো মিনেইরো)
* ক্যাম্পিওনাতো ব্রাসিলেইরো সিরি এ – ২০০৩, ২০১৩ (ক্রুজিরো)

## তথ্যসূত্র

## আরও পড়ুন
*ADEMG – Administração dos Estádios de Minas Gerais (Administration of the stadiums of Minas Gerais) 
*http://www.ademg.mg.gov.br/index.php?option=com_content&view=article&id=76&Itemid=83 
*Terra Esportes
*https://web.archive.org/web/20091018174321/http://www.benny75.com/hotsite/taca66/primeiro.html
*Bola na Area

## বহিঃসংযোগ

*প্রাতিষ্ঠানিক ওয়েবসাইট
*স্টেডিয়ামের ছবি
*স্টেডিয়াম গাইড নিবন্ধ
*ফিফা প্রোফাইল 

বিষয়শ্রেণী:ব্রাজিলের ফুটবল মাঠ
বিষয়শ্রেণী:ক্লাব অ্যাটলেটিবো মিনেইরাও
বিষয়শ্রেণী:২০১৬ গ্রীষ্মকালীন অলিম্পিকের মাঠ
বিষয়শ্রেণী:ক্রুজিরো এস্পোর্তো ক্লাব
বিষয়শ্রেণী:২০১৪ ফিফা বিশ্বকাপের স্টেডিয়াম
বিষয়শ্রেণী:অলিম্পিক ফুটবল মাঠ
বিষয়শ্রেণী:১৯৬৫-এ সম্পন্ন ক্রীড়া মাঠ
শন স্টোন

**শন ক্রিস্টোফার আলী স্টোন** (জন্ম ডিসেম্বর ২৯, ১৯৮৪) হলেন একজন আমেরিকান চলচ্চিত্র পরিচালক, নির্মাতা, চলচ্চিত্র প্রযোজক, চিত্রনাট্যকার এবং অভিনেতা। তিনি বিখ্যাত চলচ্চিত্র পরিচালক অলিভার স্টোনের পুত্র। ২০১২ সালে তিনি ইসলাম ধর্ম গ্রহণ করেন।

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:ইসলামে ধর্মান্তরিত
বিষয়শ্রেণী:মার্কিন চিত্রগ্রাহক
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:ইহুদি বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:শিয়া ইসলামে ধর্মান্তরিত
বিষয়শ্রেণী:মার্কিন শিশু অভিনেতা
বিষয়শ্রেণী:জীবিত ব্যক্তি
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:মার্কিন টেলিভিশন উপস্থাপক
বিষয়শ্রেণী:মার্কিন ষড়যন্ত্র তাত্ত্বিক
রুকনউদ্দিন বারবাক শাহ

**রুকনউদ্দিন বারবাক শাহ** (শাসনকাল ১৪৫৯-১৪৭৪) ছিলেন সুলতান নাসিরউদ্দিন মাহমুদ শাহের পুত্র ও উত্তরাধিকারী। বারবাক শাহ তার পিতার শাসনামলে সপ্তগ্রামের গভর্নর নিযুক্ত হন। পিতার মৃত্যুর পর ১৪৫৯ সালে তিনি ক্ষমতালাভ করেন।

## কলিঙ্গের সাথে সংঘর্ষ
*রিসালাতুস শুহাদা* অনুযায়ী বারবাক শাহের শাসনামলে কলিঙ্গের গজপতি রাজ্যের (বর্তমান উড়িষ্যা) রাজা দক্ষিণ বঙ্গ আক্রমণ করেন এবং মান্দারান দুর্গ দখল করেন। বারবাক শাহ তার সেনাপতি শাহ ইসমাইল গাজিকে তাদের বিরুদ্ধে প্রেরণ করেন। ইসমাইল গাজি কলিঙ্গের সেনাদের পরাজিত করে দুর্গ পুনরুদ্ধার করেন।

## কামরূপ অভিযান
কামরূপের (বর্তমান আসাম) রাজা কামেশ্বর বাংলার উত্তর অঞ্চলে আক্রমণ করেন। শাহ ইসমাইল গাজিকে এবারও কামরূপের বিরুদ্ধে প্রেরণ করা হয়। সন্তোষের যুদ্ধক্ষেত্রে বারবাক শাহের সেনাবাহিনী ধ্বংস হয়ে গেলেও ইসমাইল গাজি তার গুণের কারণে কামেশ্বরের মন জয় করেন। কামরূপের রাজা ইসলাম গ্রহণ করেন এবং বারবাক শাহের অধীনতা স্বীকার করেন। তবে ইসমাইল গাজির গৌরব বেশিদিন স্থায়ী হয়নি। গুজব ছড়ায় যে তিনি কামেশ্বরের সাথে পরিকল্পনা করে নিজের জন্য কামরূপে একটি স্বাধীন রাজ্য সৃষ্টি করার চেষ্টা করছেন। ইসমাইল গাজিকে হত্যা করা হয় এবং তার মৃতদেহ দুটি ভিন্ন স্থানে দাফন করা হয়।

## মিথিলা জয়
বারবাক শাহ মিথিলা (বর্তমান জনকপুর) আক্রমণ করেন এবং এই অঞ্চল জয় করেন। তিনি কেদার রায়কে এই অঞ্চলের গভর্নর নিযুক্ত করেন।

## শাসিত অঞ্চল
কামরূপ অভিযানের মাধ্যমে তার শাসিত এলাকা উত্তরে করতোয়া নদী পর্যন্ত বিস্তৃত হয়। ১৪৬৮ সালে তিনি হাজিগঞ্জ দুর্গ ও তিরহুতের চারপাশের এলাকা আক্রমণ করেন। এই বিজয় বুড়িগঙ্গা নদী পর্যন্ত তার রাজ্যের সীমানা বিস্তার করে। একটি সূত্রমতে সিলেট বারবাক শাহের নিয়ন্ত্রণাধীন ছিল। আরেকটি বর্ণনা মতে, বাকেরগঞ্জও সালতানাতের অংশ ছিল। তিনি চট্টগ্রামে কর্তৃত্ব পুনপ্রতিষ্ঠিত করেন।

## পণ্ডিতদের পৃষ্ঠপোষকতা
বারবাক শাহ মুসলিম ও হিন্দু পণ্ডিতদের পৃষ্ঠপোষক ছিলেন। তার সময়ে জয়নুদ্দিন তার *রাসুল বিজয়* রচনা করেন ও ইবরাহিম কাওয়াম ফারসি গ্রন্থ *ফারহাংই ইব্রাহিম* (*শরফনামা* বলেও পরিচিত) রচনা করেন। রায়মুকুল ব্রশপতি মিশ্র, মালাধর বসু, কৃত্তিবাস ও কুলাধর সেসময়কার অগ্রগণ্য হিন্দু পণ্ডিত ছিলেন।

রুকনউদ্দিন বারবাক শাহ ১৪৭৪ সালে মৃত্যুবরণ করেন।

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:১৪৭৪-এ মৃত্যু
বিষয়শ্রেণী:ইলিয়াস শাহী রাজবংশ
বিষয়শ্রেণী:সুন্নি রাজশাসক
শামসউদ্দিন ইউসুফ শাহ

**শামসউদ্দিন ইউসুফ শাহ** (শাসনকাল ১৪৭৪-১৪৮১) ছিলেন সুলতান রুকনউদ্দিন বারবাক শাহের পুত্র ও উত্তরসুরি। ১৪৭৪ সালে তিনি ক্ষমতালাভ করেন এবং শামসউদ্দিন আবুল মুজাফফর ইউসুফ শাহ নাম গ্রহণ করেন। শাসনামলে তিনি *খলিফাতুল্লাহ বিল হুজ্জাত ওয়াল বুরহান*, *সুলতানুল সালাতিন*, *জিল্লুল্লাহ ফিল আলামিন* ও *খলিফাতুল্লাহ ফিল আরদিন* উপাধি ধারণ করেন।

## ইসলামি সংস্কৃতির পৃষ্ঠপোষক
তার পৃষ্ঠপোষকতায় কবি জয়নুদ্দিন তার *রাসুল বিজয়* গ্রন্থ সম্পন্ন করেন। তার শাসনামলে বেশ কিছু মসজিদ নির্মাণ করা হয়। সবচেয়ে গুরুত্বপূর্ণ মসজিদটি হল মালদার সাকোমোহন মসজিদ, তান্তিপারা মসজিদ, কদম রসুল মসজিদ ও গৌড়ের দরাসবারি মসজিদ এবং গয়ঘর ঐতিহাসিক খোজার মসজিদ মৌলভীবাজার । নিজ রাজ্যে শরিয়া আইন প্রয়োগ করেন এবং মদ্যপান নিষিদ্ধ করেন।

১৪৮১ সালে শামসউদ্দিন ইউসুফ শাহ মৃত্যুবরণ করেন।

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:১৪৮১-এ মৃত্যু
বিষয়শ্রেণী:ইলিয়াস শাহী রাজবংশ
বিষয়শ্রেণী:১৫শ শতাব্দীর বাঙালি
নূরউদ্দীন সিকান্দর শাহ

**নূরউদ্দীন সিকান্দর শাহ** ১৪৮১ সালে সংক্ষিপ্ত সময় বাংলার সুলতান ছিলেন।

## প্রাথমিক জীবন
সিকান্দর পনের শতাব্দীর শাহী বাঙ্গালায় ইলিয়াস শাহী খান্দান নামে পরিচিত একটি সম্ভ্রান্ত বাঙ্গালী সুন্নি মুসলিম বংশে জন্ম নেন। তার বাবা সুলতান নাসিরউদ্দীন মাহমূদ শাহ বংশীয় প্রতিষ্ঠাতা শামসুদ্দীন ইলিয়াস শাহর বংশধর ছিলেন।

## শাসন
নিজ ভাতিজা শামসউদ্দীন ইঊসুফ শাহর ওফাতের বাদে, সিকান্দর শাহ ক্ষমতালাভ করেন। তবে তিনি বেশিদিন ক্ষমতা ধরে রাখতে পারেননি। ইতিহাসবিদ গোলাম হোসেন সেলিম ও নিজামউদ্দিন আহমদের মতে তিনি এক বা দুইদিনের জন্য সুলতান ছিলেন। বাংলাপিডিয়া অনুযায়ী মানসিক ভারসাম্যহীনতার জন্য তাকে সরে দাঁড়াতে হয়। তবে সুলতান হিসেবে তার সময়সীমা দুই মাস পর্যন্ত ছিল হতে পারে।

## ওয়ারিশ
মধ্যযুগীয় ইতিহাসের বই তাঁর সম্বন্ধে সংক্ষিপ্ত উল্লেখ ছাড়া বহু শতাব্দী ধরে সিকান্দর শাহ সম্পর্কে খুব বেশি কিছু জানা যায়নি। অনেক বইয়ে তাঁকে ভুলভাবে তাঁর পূর্বসূরির ছেলে হিসাবে উল্লেখ করা হয়েছে। হালফিল, আসামের বাক্সা জেলার মাথানগুড়িতে সুলতানী আমলের একটি দার উদ-দরব পাওয়া হয়েছে যেখানে সিকান্দর শাহের মুদ্রা আবিষ্কৃত হয়েছে। একটি মুদ্রা জার্মানি-এ সংরক্ষিত আছে এবং তিনটি বাংলাদেশ জাতীয় জাদুঘর, ঢাকা এ পাওয়া যাবে।

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:ইলিয়াস শাহী রাজবংশ
বিষয়শ্রেণী:১৫শ শতাব্দীর বাঙালি
বিষয়শ্রেণী:সুন্নি মুসলিম
আইরিশ কবিতা

থাম্ব|ডান|160px|জনাথন সুইফ্ট
**আইরিশ কবিতায়** আইরিশ এবং ইংরেজি, দুটি ভাষায় কবিতা রচিত হয়েছে। এই দুই ঐতিহ্যের মধ্যে জটিল পারস্পরিক বিদ্যমান। বিভিন্ন ক্ষেত্রে আইরিশ রচনার সাথে অন্যান্য ইংরেজি রচনার শ্রেণীবিভক্ত করা কঠিন হয়ে পড়ে।

## টীকা

## উৎস
* আইরিশ ডোমেইন poetryinternational.org সমসাময়িক অনুশীলনকারীদের একটি নির্বাচন
* প্রাথমিক কবিতা আইরিশ এবং ইংরেজি, ucc.i.e.
* সুইফ্ট, library.utoronto.ca.
* Cuirt an Mheán Oíche , showhouse.com.
* গোল্ডস্মিথ কবিতা, library.utoronto.ca.
* গোল্ডস্মিথ কবিতা, theotherpages.org.
* মানগান, irishcultureandcustoms.com
* মুর, library.utoronto.ca.
* ফার্গুসন , poetry-archive.com.
* ওয়াইল্ড, ucc.i.e.
* প্লাঁকেট, josephmaryplunkett.com
* সাউন্ডআই, soundeye.org.
* ট্রেভর জয়েস কর্তৃক কম্পাইল নিউ রাইটার্স প্রেস প্রকাশনার একটি চেকলিস্ট
* আর্টস কাউন্সিল, artscouncil.i.e.
* কবিতা আয়ারল্যান্ড, poetryireland.i.e.
* সাধারণ জীবনী তথ্য, irishwriters-online.com.

## আরও পড়ুন
* Nicholas Canny, *Making Ireland British, 1580-1650* New ed. (Oxford: Oxford University Press, 2003)
* John Flood & Phil Flood, *Kilcash:1190-1801* (Dublin, Geography Publications 1999)
* Padraig Lenihan, *Confederate Catholics at War* (Cork: Cork University Press, 2000)
* Eamonn o Cairdha, *Ireland and the Jacobite Cause, 1685-1766: A fatal attachment* (Dublin: Four Courts Press, 2004)
* Keith Tuma, *Anthology of Twentieth-Century British and Irish Poetry* (New York: Oxford University Press, 2001)
* John Hewitt (ed), *Rhyming Weavers: And Other Country Poets of Antrim and Down* (Belfast: Blackstaff Press,2004)
* William Wall, "Riding Against the Lizard - Towards a Poetics of Anger" (Three Monkeys Online)

## বহিঃসংযোগ
* Wake Forest University Press, premier publisher of Irish poetry in North America
* Poetry Forum for Northern Ireland,
* SHOP contemporary poetry publishers
* Then Go Beyond the Reach of Road: An Evening with Poet Peter Fallon Poetry reading at Boston University, video, March 30, 2009
* http://bill.celt.dias.ie/vol4/browseatsources.php?letter=A#ATS7714
* http://www.podcasts.ie/featured-writers 
* The Irish Literary Times:contemporary Irish literature


কবিতা
বিষয়শ্রেণী:জাতি বা ভাষা অনুযায়ী কাব্য
আন্ডার দ্য ডোম

**আন্ডার দ্যা ডোম** একটি আমেরিকান কল্পবিজ্ঞান টেলিভিশন ধারাবাহিক (নাটক) যা সিবিএস এ ২৪ শে জুন, ২০১৩ তারিখে প্রচারিত হয়। ধারাবাহিকটি ব্রায়ান কে. ভন দ্বারা ও স্টিফেন কিং এর একই নামের উপন্যাসের উপর ভিত্তি করে রচিত। ভন ও রাজা উভয়েই নীল বায়ের, জাস্টিন ফাল্ভে, ডেরিল ফ্রাঙ্ক, জ্যাক বেন্ডার, স্টিভেন স্পিলবার্গ, এবং স্টেচি স্নাইডার এর পাশাপাশি নির্বাহী প্রযোজক হিসেবে কাজ করেন। পরীক্ষামূলক প্রযোজনা এবং নির্দেশনা করেছেন ডেনিশ পরিচালক নীলস ফাভেরশাম।

## ডিভিডি রিলিজ

## তথ্যসূত্র

বিষয়শ্রেণী:টেলিভিশন অনুষ্ঠান
বিষয়শ্রেণী:২০১০-এর দশকের মার্কিন নাট্য টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বরিস পোডলস্কি

**বরিস ইয়াকভলেভিচ পোডলস্কি** একজন মার্কিন পদার্থবিজ্ঞানী।

## জীবনী
পোডলস্কি ইউনিভার্সিটি অব সাউদার্ন ক্যালিফোর্নিয়া থেকে ১৯১৮ সালে তড়িৎ প্রকৌশলে ব্যাচেলর অব সায়েন্স এবং ১৯২৬ সালে গণিতে মাস্টার অব সায়েন্স ডিগ্রি অর্জন করেন। তিনি ক্যালিফোর্নিয়া ইনস্টিটিউট অফ টেকনোলজি থেকে ১৯২৮ সালে তাত্ত্বিক পদার্থবিজ্ঞানে পিএইচডি ডিগ্রি অর্জন করেন। তিনি ন্যাশনাল রিসার্চ কাউন্সিলের ফেলোশিপ নিয়ে ইউনিভার্সিটি অব ক্যালিফোর্নিয়া, বার্কলেতে এক বছর কাজ করেন। এর পরে এক বছর তিনি লিপজিগ বিশ্ববিদ্যালয় এ কাজ করেন। তিনি ১৯৩০ সালে ক্যালিফোর্নিয়া ইনস্টিটিউট অফ টেকনোলজিতে ফিরে আসেন এবং রিচার্ড টলম্যান এর সাথে কাজ করেন। তিনি ১৯৩৫ সালে সিনসিনাটি বিশ্ববিদ্যালয় এর গাণিতিক পদার্থবিজ্ঞানের অধ্যাপক নিযুক্ত হন।

## তথ্যসূত্র

বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:১৮৯৬-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:রুশ ইহুদি
জালালউদ্দিন ফাতেহ শাহ

**জালালউদ্দিন ফাতেহ শাহ** (শাসনকাল ১৪৮১-১৪৮৭) ছিলেন ইলিয়াস শাহি রাজবংশের শেষ সুলতান। তিনি সুলতান শামসউদ্দিন ইউসুফ শাহের ভাই ছিলেন।

## ইতিহাস
ফাতেহ শাহ কর্তৃক পরিচালিত কোনো সামরিক অভিযানের বর্ণনা পাওয়া যায় না। তবে মুদ্রা সংক্রান্ত তথ্য থেকে জানা যায় যে তার রাজ্য পূর্বে সিলেট ও দক্ষিণ পশ্চিমে দামোদর নদ পর্যন্ত বিস্তৃত ছিল। তার শাসনামলে হাবশিরা দরবারে গুরুত্বপূর্ণ ও প্রভাবশালী অবস্থান লাভ করে। ফাতেহ শাহ নিয়ন্ত্রণ পুনরায় লাভ করার প্রচেষ্টা চালান। কিন্তু তার বিরুদ্ধে ষড়যন্ত্র করা হয় ও পরবর্তীকালে ১৪৮৭ সালে হাবশি প্রাসাদরক্ষীদের প্রধান তাকে হত্যা করে।

তার মৃত্যুর মাধ্যমে ইলিয়াস শাহি বংশের শাসনের সমাপ্তি হয়।

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:১৪৮৭-এ মৃত্যু
বিষয়শ্রেণী:ইলিয়াস শাহী রাজবংশ
নাথান রোসেন

**নাথান রোসেন** একজন মার্কিন-ইসরায়েলি পদার্থবিজ্ঞানী যিনি হাইড্রোজেন অণুর গঠনের উপর অধ্যয়নের জন্য বিখ্যাত।

## জীবনী
রোসেন ১৯০৯ সালের ২২ মার্চ নিউ ইয়র্কের ব্রুকলিনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ইলেক্ট্রোমেকানিক্যাল ইঞ্জিনিয়ারিংয়ে ১৯২৯ সালে ব্যাচেলর অব সায়েন্স এবং পদার্থবিজ্ঞানে ১৯৩১ সালে মাস্টার অব সায়েন্স এবং ১৯৩২ সালে ডক্টরেট ডিগ্রি অর্জন করেন। তিনি ১৯৪১ থেকে ১৯৫২ সাল পর্যন্ত ইউনিভার্সিটি অব নর্থ ক্যারোলাইনা অ্যাট চ্যাপেল হিল এ শিক্ষকতা করেন। 

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ইহুদি বিজ্ঞানী
বিষয়শ্রেণী:ইহুদি দার্শনিক
বিষয়শ্রেণী:১৯০৯-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
অধিনায়ক (ফুটবল)

[থাম্ব|[Real Madrid C.F.|রিয়াল মাদ্রিদের অধিনায়ক হিসেবে খেলার সময় অধিনায়কের বাহুবন্ধনী পরিহিত অবস্থায় ইকার ক্যাসিয়াস।|391x391px]]
ফুটবলে **অধিনায়ক** বলতে , যিনি **স্কিপার** নামে পরিচিত, দলের সেই সদস্যকে বোঝায় যিনি মাঠে কোন দলকে নেতৃত্ব প্রদান করেন। অধিনায়ক একটি দলের সবচেয়ে বয়স্ক অথবা অভিজ্ঞ সদস্য যিনি একটি খেলাকে প্রচন্ডভাবে প্রভাবিত করেন। সাধারণত অধিনায়ক মাঠে বাহুবন্ধনী পরিহিত অবস্থায় থাকেন যার ফলে মাঠে তাকে অন্যান্য খেলোয়াড় থেকে আলাদা করা যায়।

## আরো দেখুন
* অধিনায়ক (ক্রীড়া)

## তথ্যসূত্র

বিষয়শ্রেণী:ফুটবল
বিষয়শ্রেণী:ফুটবল পরিভাষা
বিষয়শ্রেণী:কর্তৃত্বমূলক পদ
বিষয়শ্রেণী:ফুটবল পেশা
ইসলামি কবিতা

**ইসলামি কবিতা** হল মুসলিম কবিদের দ্বারা রচিত ইসলাম বা তদসম্পর্কিত কবিতা। পৃথিবীর বহু ভাষায় ইসলামিক কাব্য রচনা করা হয়েছে।

## বিভিন্ন ভাষায় ইসলামিক কবিতা
* আরবি কবিতা
* বাংলা কবিতা
* ফারসি কবিতা
* পাঞ্জাবি কবিতা
* তুর্কি কবিতা
* উর্দু কবিতা
আল্লাহকে নিয়ে অথবা ভালবাসা বিষয়েই অধিকাংশ ইসলামি কাব্য লেখা হয়েছে। হযরত আলী (র.) এরকম একটি বই রচনা করেছেন যার নাম *দেওয়ানে আলী* বা বাংলায় *আলীর কাব্য সংকলন*।

## ইসলামি কাব্যের প্রকরণ
* সূফী কাব্য
* কাওয়ালি
* মানকাবাত
* কাসিদা
* জিনানস
* গজল

## আরও দেখুন

* ইসলামি সঙ্গীত


বিষয়শ্রেণী:ইসলামি সাহিত্য
আর্থার অ্যামোস নয়েস

**আর্থার অ্যামোস নয়েস** একজন মার্কিন রসায়নবিজ্ঞানী। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৮৮৬ সালে ব্যাচেলর অব সায়েন্স এবং ১৮৮৭ সালে মাস্টার অব সায়েন্স ডিগ্রি অর্জন করেন। তিনি ১৮৯০ সালে লিপজিগ বিশ্ববিদ্যালয় থেকে ফ্রেডরিখ উইলহেল্ম অসওয়াল্ড এর অধীনে ডক্টরেট ডিগ্রি অর্জন করেন। তিনি ১৮৮৭ থেকে ১৮৮৮ এবং ১৮৯০ থেকে ১৯২০ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন। তিনি ১৯০৩ সালে ম্যাসাচুসেট্‌স ইনস্টিটিউট অফ টেকনোলজিতে ভৌত রসায়নের রিসার্চ ল্যাবরেটরী প্রতিষ্ঠা করেন যেটি তিনি ১৭ বছর পরিচালনা করেন। তিনি ১৯০৭ থেকে ১৯০৯ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর ভারপ্রাপ্ত প্রেসিডেন্টের দায়িত্ব পালন করেন। রসকো জি ডিকিনসন ছিলেন তার অন্যতম বিখ্যাত ছাত্র। তিনি ১৯১৯ থেকে ১৯৩৬ সাল পর্যন্ত ক্যালিফোর্নিয়া ইনস্টিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন। 

## নয়েস-হুইটনি সমীকরণ
তিনি উইলিস রডনি হুইটনি এর সাথে ১৮৯৭ সালে নয়েস-হুইটনি সমীকরণ সমীকরণ প্রদান করেন।
:\frac{dW}{dt} = \frac{DA(C_{s}-C)}{L}

Where:
* \frac{dW}{dt} দ্রবীভূত হওয়্যার হার.
* A হলো কঠিন বস্তুর তলের ক্ষেত্রফল .
* C হলো concentration of the solid in the bulk dissolution medium.
* C_{s} is the concentration of the solid in the diffusion layer surrounding the solid.
* D হলো ব্যাপন সহগ.
* L is the diffusion layer thickness.

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:উইলার্ড গিবস অ্যাওয়ার্ড বিজয়ী
বিষয়শ্রেণী:১৮৬৬-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:মার্কিন রসায়নবিদ
উইলিস রডনি হুইটনি

**উইলিস রডনি হুইটনি** একজন মার্কিন রসায়নবিজ্ঞানী।

## জীবনী
হুইটনি ১৮৬৮ সালের ১১ অগাস্ট নিউ ইয়র্কের জেমসটাউনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৮৯০ সালে ব্যাচেলর অব সায়েন্স ডিগ্রি অর্জন করেন। তিনি এখানে ১৮৯২ সাল পর্যন্ত রসায়নের সহকারী ইন্সট্রাক্টর হিসেবে কাজ করেন। তিনি লিপজিগ বিশ্ববিদ্যালয় থেকে ১৮৯৬ সালে ফ্রেডরিখ উইলহেল্ম অসওয়াল্ড এর অধীনে পিএইচডি ডিগ্রি লাভ করেন।

## সদস্য
* আমেরিকান ইনস্টিটিউট অফ ইলেকট্রিক্যাল ইঞ্জিনিয়ার্স
* দ্য ইলেক্ট্রোকেমিক্যাল সোসাইটি and প্রেসিডেন্ট (১৯১১-১৯১২)
* ইউনাইটেড স্টেটস ন্যাশনাল অ্যাকাডেমি অব সায়েন্সেস
* ইনস্টিটিউট অব ম্যাটেরিয়ালস, মিনারেলস অ্যান্ড মাইনিং
* ইউনাইটেড স্টেটস ন্যাশনাল রিসার্চ কাউন্সিল
* the Advisory Committee to the ন্যাশনাল ইনস্টিটিউট অব স্ট্যান্ডার্ডস অ্যান্ড টেকনোলজি
* Naval Consulting Board
* the আমেরিকান কেমিক্যাল সোসাইটি and প্রেসিডেন্ট (১৯০৯)
* Director of the Albany Medical College
* the Board of Governors of Union College
* Associate Editor of the Journal of Industrial and Engineering Chemistry

## পুরস্কার ও সম্মাননা
* সম্মানসূচক ডক্টর অব কেমিস্ট্রি, পিটসবার্গ বিশ্ববিদ্যালয় (১৯১৯)
* ডক্টর অব সায়েন্স, ইউনিয়ন কলেজ (১৯১৯)
* উইলার্ড গিবস (১৯১৬)
* পার্কিন মেডেল (১৯২১)
* Gold Medal of the National Institute of Social Sciences (1928)
* ফ্রাঙ্কলিন মেডেল of the ফ্রাঙ্কলিন ইন্সটিটিউট (১৯৩১)
* আইইই এডিসন মেডেল "for his contributions to electrical science, his pioneer inventions, and his inspiring leadership in research" (১৯৩৪)
* Public Welfare Medal from the National Academy of Sciences, (1937)
* First recipient of the IRI Medal from the Industrial Research Institute (1946)

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:আইইইই এডিসন পদক বিজয়ী
বিষয়শ্রেণী:উইলার্ড গিবস অ্যাওয়ার্ড বিজয়ী
বিষয়শ্রেণী:১৮৬৮-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নিউ ইয়র্ক (অঙ্গরাজ্যের) রসায়নবিদ